Bekende joernalis oorledeCarlien Wessels Foto: Facebook Carlien Wessels, vryskutjoernalis en voormalige redakteur, wat ŉ paar dae lank in ŉ koma in ŉ hospitaal in Johannesburg was, is Vrydag laatmiddag oorlede. “Carlien is huis toe,” het Marinda Botha, Wessels se suster, aan Maroela Media bevestig. Wessels is verlede week bewusteloos in haar tuin gevind nadat sy ‘n oordosis medikasie geneem het. Wessels het in 1981 met vyf onderskeidings uit die Hoërskool Sand du Plessis in Bloemfontein gematrikuleer. Sy was vir ŉ wyle redakteur van Baba & Kleuter-tydskrif en vir drie jaar lank die redakteur van Living & Loving-tydskrif. Sy was ŉ ywerige fotograaf en het steeds op ŉ vryskutbasis inhoud genereer vir verskeie publikasies, privaat ondernemings en webwerwe. Sy was vir vyf jaar lank senior verslaggewer en assistent nuusredakteur by Volksblad. Sy het ook as senior skrywer by Huisgenoot/You gewerk en as senior ondersoekende skrywer by Sarie. Lees ook: Meegevoel vir sterwende joernalis